Referat styremøte 3/3-21

Deltagere:

Anders Lædre Trond A. Nyman Carina H. Østebø Geir Wegger Jostein Reinsnos Eirik Schaefer Nils J. Lyngnes

Alle deltagerne representerer seg selv kort.

Sak 1

Administrere tilganger:

Samtlige i styret gis tilgang til klubbens mail.

Kasserer vil få tilgang til nettbank ved et senere tidspunkt.

Brønnøysundregisteret skal oppdateres snarlig og Klubbadmin vil gå automatisk med dette.

Sak 2

Navnebyttet:

Navnebyttet ble ikke godkjent da «Sørvest» representerer et for stort geografisk område. Styret syns dette er kritikkverdig da det ble sjekket i forkant om dette navnet ville bli godkjent. Andre klubber har også sørvest i navnet.

Ikke hensiktsmessig å klage på dette da tilbakemeldingen var klar.

Styret diskuterer hva som blir best i forhold til navnebyttet.

Diskuteres i forhold til om styret bør vedta nytt navn, eller om det skal settes opp ekstraordinært årsmøte.

Blir enighet om at styret skal sende ut mail ang navnebyttet og at medlemmene vil bli orientert om situasjonen. Det vil bli bedt om aksept for navnebyttet slik at styret kan jobbe videre med dette snarest. Det er mulig for medlemmer å komme med innvendinger.

Sak 3

Årsmøtevedtakt om at klubben skal oppfordre alle som flyr på våre flysteder til å melde seg inn som støttemedlem.

Informasjonen på Øksnanuten vil bli oppdatert med setning om denne oppfordringen. Diskuteres også om dette skal settes opp på flere flysteder.

Sak 4

Digital klubbkveld

Ivar Bjerkebekk har tilbudt seg å gå gjennom meteorologi som en digital klubbkveld. Styret er svært positive til dette og ønsker slike engasjement velkommen.

Sak 5

Kommende frister til orientering:

1. april Klubbrevisjon

5. april Idrettsstipend til kompetanseheving trenere. 30. april Samordnet rapportering

 Sak 6

Til orientering:

Styreleder informerer om at det ligger flere gode NIF kurs som e-læring.

Sak 7

Sosiale medier:

Usikkerhet blandt styret hvem som styrer de forskjellige sosiale kanalene til klubben. Det gis tilgang til styret på Facebook-gruppen og det informeres fra tidligere styreleder om at instagram- kontoen styres av Lars Botnehagen. Styreleder vil kontakte Botnehagen for å oppdatere kontaktinfo til klubben.

Sak 8

Lyse:

Lyse sier vi må ha automatisk måler i klubbhuset. Noen mener dette allerede er på plass. Sjekkes opp av neste person som skal til Øksnanuten.

Eventuelt

Eventuelt fra Jostein:

Styret må godkjenne at det kan drives kursvirksomhet i de ulike grenene som klubben representerer.

Styret godkjenner med samtlige stemmer at klubben kan gjøre dette.

Opplyses fra Anders om at klubben har kjøpt inn en brukt vinge som skal brukes på kurs.

Trond lurer på om klubben på sikt også kan investere i motorvinge for kurs.

Diskuteres litt rundt dette, og en blir enige om å ta dette opp ved senere styremøte med konkrete forslag.

Påminnes om at all økonomi skal gjennom klubben før det eventuelt betales ut til instruktør eller andre.

Det bemerkes at klubbens nettside er nede for tiden. Referat planlegges å legges ut på nettsiden så snart den er oppe og går.

Nettsiden vil bli oppdatert og «gjenåpnet».

Aleksander Lode blir kontaktet i forhold til om informasjon fra gammel nettside kan hentes ut.

Jostein informerer om at det har kommet meldinger om at en del piloter på Gjesdal starter i altfor sterke forhold. Dette gir grunnlag for bekymring. Ber om at styret hjelper til og følger med på dette. Det diskuteres litt i styret om hvordan airmanship og holdninger kan styrkes i klubben. Det er viktig at erfarne piloter tør å gi beskjed når en ser noe som ikke er forenelig med godt airmanship. Det bemerkes at det bør gis beskjed på en konstruktiv og skikkelig måte. Det er en kontinuerlig utfordring for klubben å følge med på hendelser som bryter med godt airmanship. Det er viktig at alle grener i klubben blir fulgt opp.

Geir informerer om hendelse i høst hvor PG-pilot brøt vikepliktsregler på Vestfjellet. Jostein sier det kan sendes ut mail med påminnelse om regler og airmanship generelt. Hvor klubbens medlemmer påminnes dette.

Det tas opp om den øvre starten (PG-starten) på Øksnanuten bør utbedres ytterligere. Det foreligger noen krav fra grunneier som må tas hensyn til. Det stemmes for at styret kan kalle inn til dugnad og starte kronerulling for ytterligere utbedring.

Diskuteres hendelse på Gjesdal hvor det var konflikt mellom HG-/PGpilot. Informeres fra Geir at PG ikke bør starte foran HG. Dette er potensielt en meget farlig situasjon.

 Jostein minner om at hendelser må rapporteres inn. Slik kan statistikk føres og en kan se på hendelsene og lære av de.

5/3-21

Nils J. Lyngnes